ČKD|  |
| Pramonė | transporto priemonių gamyba |
| Įkurta | 1927 m. (sujungus dvi kompanijas) |
| Centrinė būstinė | Praha, Čekija |
| Produkcija | (anksčiau – karinė technika), tramvajai, metropoliteno vagonai, lokomotyvai ir kt. |

ČKD gamybos tramvajus Tatra-T3 Kijeve. T3 buvo sėkmingiausias ČKD tramvajus nuo 1960 iki 1989 m. – visame pasaulyje jų pardavė 13991 vnt.
**ČKD**, **Českomoravská Kolben-Daněk** – viena didžiausių inžinerinių kompanijų buvusioje Čekoslovakijoje bei dabartinėje Čekijoje.

Istorija
--------

ČKD buvo įkurta 1927 m. sujungus dvi mažesnes kompanijas – *Českomoravská-Kolben* ir *Breitfeld-Daněk*.

Nuo 1927 m. iki 1929 m. vienu iš ČKD gaminių buvo motociklai, sukonstruoti Jaroslavo Františeko Kocho. Tai buvo tuo metu pažangūs motociklai su keturtakčiais vieno 500 cm³ tūrio cilindro varikliais. Juos pardavinėjo kaip *BD* markės motociklus (buvusio kompanijos *Breitfeld-Daněk* pavadinimo trumpinys). 1929 m. ČKD savo motociklų verslą pardavė kompanijai Praga Hostivař, kuri toliau šiuos motociklus pardavinėjo kaip *Praga* markės motociklus. 4-tą dešimtmetį ČKD kompanija buvo viena pagrindinių karinių transporto priemonių tiekėja Čekoslovakijos kariuomenei.

Antrojo pasaulinio karo metais, kai Čekija buvo okupuota Vokietijos, kompanija buvo pervadinta į BMM (*Böhmisch-Mährische Maschinenfabrik AG*) ir gamino ginklus Vermachtui. Žinomiausi to laikotarpio kompanijos gaminiai buvo kompanijos konstrukcijos tankas *Panzer 38(t)* ir prieštankinė vikšrinė savaeigė *Jagdpanzer 38(t)*, gaminta tanko *Panzer 38(t)* bazėje.

Po karo ČKD buvo nacionalizuota ir tapo viena pagrindinių tramvajų gamybos kompanijų pasaulyje. Juos gamino ČKD padalinys *ČKD Tatra* (įkurta 1963 m.), kuris taip pat gamino metropoliteno vagonus ir dyzelinius lokomotyvus, kuriuos eksportavo į kitas socialistines valstybes. Pvz. vienas modelis iš čekiškų T serijos lokomotyvų buvo eksportuojamas į TSRS, kur buvo žymimas santrumpa *ЧМЭ*. Socialistiniais laikais ČKD kompanijoje dirbo iki 50 000 darbuotojų.

Po 1989 m. kompanija prarado daugumą savo tradicinių rinkų Centrinėje ir Rytų Europoje bei buvusiose TSRS respublikose. 1994 m. kompanija buvo privatizuota ir tapo holdingo kompanija. Nauja kompanijos vadovybė buvo nevykusi, ir 1998 m. ČKD holdingas buvo prie bankroto slenksčio. Kai kurios holdingo kompanijai priklausiusios kompanijos subankrutavo, kitos vėl atiteko valstybei dėl skolų valstybei priklausiusiam bankui *IPB*. Valstybė kai kurias tokias kompanijas pardavė naujiems savininkams. Žinomiausias toks pardavimas yra 2001 m. įvykęs transporto kompanijos *ČKD Dopravní systémy* ('ČKD transportavimo sistemos', iki 1997 m. buvusi *ČKD Tatra*) kompanijos *Siemens AG* Čekijos padaliniui *Společnost kolejových vozidel* (SKV), pardavimas, baigtas 2002 m. vasarį. 2004 m. kompanijos *CKD Holding* likučiai ir prekės ženklas *ČKD* buvo parduoti Čekijos kompanijai *11 FITE*.

Žinomi gaminiai
---------------

* St vz 39 – vidutiniai tankai
* LT vz. 34 – lengvieji tankai
* Panzerkampfwagen 38(t) – lengvieji tankai
* BS-80 – siaurosios vėžės garvežiai
* T 466.3 – dyzeliniai lokomotyvai
* T 434.0 – lokomotyvai
* T 478.3 – lokomotyvai
* T-669 – dyzeliniai lokomotyvai
* R1 Metrocar – metropoliteno vagonai
* tramvajai:
	+ T1, T2, T3, T4, T5A5, T5C5, T6A2, T6A5, T6B5, T6C5, T7B5 – paprastieji tramvajai
	+ K1, K2, K5AR, KT4, KT8D5 – dvivagoniai tramvajai
	+ RT6N1, RT6S, RT8D5 – žemagrindžiai tramvajai

Nuorodos
--------

1. ↑  Pattison, Tony (ed.) (1999). *Jane’s Urban Transport Systems 1999–2000*, p. 409. Couldon, Surrey (UK): Jane’s Information Group. ISBN 0-7106-1921-9.
2. ↑  „Siemens invests in Czech Republic". *Tramways & Urban Transit*, December 2001 issue, p. 462. Ian Allan Publishing.


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| Ž • A • RČKD Tatra tramvajai |
| --- |
|  |
| Standartiniai | 
T1 • T2 • T3 (T3R • T3RF) • T4 • T5 (T5A5 • T5B6 • T5C5) • T6 (T6A2 • T6A5 • T6B5 • T6C5) • T7 (T7B5) |  |
|  |
| Dvivagoniai ir trivagoniai | 
K1 • K2 • KT4 • K5 • KT8D5 |
|  |
| Žemagrindžiai | 
KT8D5N • RT6 (RT6N1 • RT6S) • RT8D5 |

 |